《隔竹敲棋为邓封君作》
明代·柯潜

绿阴门巷何迢迢，日午檐头苍雪飘。手谈偶笑橘中叟，不是机心犹未消。

坐来适意惜日短，主人忘形客忘返。到头胜负置勿论，一笑相看远山晚。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。